钦定古今图书集成/明伦汇编/氏族典/第341卷 > 刘缨
## 钦定古今图书集成/明伦汇编/氏族典/第341卷 > 刘缨

按《苏州府志》：“缨字与清，其先清江人，隶苏州卫。成化
戊戌登进士，授武陵知县。丁母忧，服阕，补知滕县三
年，以治最召为河南道御史。弘治戊申，按福建守臣
妄奏俘男千数，可宫以给用者。有诏往取，鬻南海良
家子以充，腐且三百馀人。缨曰：‘彼无罪而绝其世不
可，况全者无几耶’？悉纵遣之。家人感恩，皆曰：‘非刘公，
吾世殄矣’。”即以缨姓姓之。癸丑还朝。常劾外戚，语侵中官，忤旨下狱，孝庙止杖而释之。擢太仆寺少卿，进
右佥都御史，巡抚四川。正德丁卯会逆瑾，召诸巡抚
以例罢。至秋，复奉命抚湖广。戊辰迁南京大理寺卿，
召为兵部右侍郎。癸未卒。